****

**zápis**

**ROKOVANIE MEDZIREZORTNEJ PRACOVNEJ SKUPINY NA PODPORU ROZVOJA CYKLISTICKEJ DOPRAVY A CYKLOTURISTIKY MINISTERSTVA DOPRAVY SR**

**10. septembra 2024 08:30 – 12:00, Penzión Rholl, Zemplínske Hámre + online**

**Prítomní účastníci:**

Peter Klučka, Ministerstvo dopravy SR, národný cyklokoordinátor

Henrieta Karašová, Košický samosprávny kraj + kolegovia z cyklooddelenia KSK

Roman Pavlík, Prešovský samosprávny kraj + kolegovia z cyklooddelenia PSK

Ján Roháč, Ekopolis

kolegyne z cyklooddelenia BBSK, zastupujúce Michala Vrába , cyklokoordinátora BBSK

Online:

Dan Kollár, Cyklokoalícia

Silvia Prokopová, Trnavský samosprávny kraj

Andrea Štulajterová, OCIBB

Martin Bolo, Ministerstvo dopravy SR, dohodár

Ladislav Findl, Bratislavský samosprávny kraj

Michal Vráb, Banskobystrický samosprávny kraj

Juraj Hlatký, Žilinský samosprávy kraj

**Program rokovania:**

1.   Aktivity PSK v oblasti CYKLO, Roman Pavlík

2. Cyklostratégia 2030 – aktuálna situácia, Peter Klučka

3. Vznik  cyklistickej platformy na pôde združenia SK 8, Roman Pavlík, Silvia Prokopová

4. Rôzne

Úvod:

V úvodnom slove poďakoval Peter Klučka kolegom z prešovského a košického kraja za včerajší aktívny pracovný program – cyklojazdu novovybudovanou cyklistickou trasou Poloniny Trail. Je to ďalší skvelý príklad podpory rozvoja cykloturistiky v rámci postupného budovania kostrovej siete Prešovského a Košického kraja v priamej nadväznosti na medzinárodnú cyklotrasu EuroVelo 11 ako aj ostatnú cyklistickú sieť Slovenskej republiky. Viď pílohu č. 1.

K bodu 1:

Roman Pavlík prezentoval aktivity PSK v oblasti CYKLO formou pútavej obrazovej prezentácie, ktorej link tvorí prílohu č.2 zápisnice. Bolo zaujímavé konfrontovať včerajšie zážitky z cyklovýjazdu trasou Poloniny Trail s prezentovanými dosiahnutými výsledkami a zámermi v oblasti podpory rozvoja cyklistickej dopravy a cykloturistiky v kraji.

K bodu 2:

Peter Klučka informoval, prítomných, že na základe predbežných pracovných rokovaní, bude súčasťou pripravovanej aktualizácie Cyklostratégie v podobe samostatnej kapitoly aj Cykloturistika. Na jej spracovaní a formulovaní spoločných prienikových opatrení bude MD SR spolupracovať s kolegami z MCRaŠ SR. O aktuálnom postupe v príprave Cyklostratégie budú členovia MPS priebežne informovaní.

K bodu 3: Roman Pavlík a Silvia Prokopová informovali o vzniku cyklistickej platformy v rámci Združenia samosprávnych krajov SK 8. Dôvodom jej vzniku je výraznejšie presadzovanie spoločných záujmov krajov a cyklistickej komunity v oblasti rozvoja bezpečnej cyklistickej infraštruktúry na území Slovenska. Cyklistická platforma SK 8 bude zároveň spolupracovať a koordinovať svoje aktivity s existujúcou MPS.

Medzi jej základné úlohy bude v nasledujúcom období pripraviť jednotný „Prevádzkový poriadok cyklotrás“ a „Manuál údržby cyklotrás“ , vrátane vybavenia cyklotrás drobnou doplnkovou infraštruktúrou.

K bodu 4:

* V bode rôzne prebehla diskusia na tému riešenia prepravy bicyklov autobusmi

 náhradnej autobusovej dopravy počas výlukovej činnosti na železničných tratiach.

 Peter Klučka prisľúbil osloviť s týmto problémom vedenie ŽSR, ZSSK, ako aj vedenie Sekcie železničnej dopravy a dráh na MD SR.

* Dan Kollár upozornil na nutnosť zaradenia aktualizácie Technických podmienok TP 085 – Navrhovanie cyklistickej infraštruktúry do úloh rozvoja vedy a techniky Slovenskej správy ciest pre rok 2025.
* Juraj Hlatký zo ŽSK prítomných informoval o iniciatíve prostredníctvom SK-8 zaradiť sieť vybraných cyklotrás za strategicky významné stavby, k čomu bude 11.9. stretnutie na MD SR

**Záver*:***Najbližšie rokovanie MPS sa uskutoční v dňoch 24.-25.10 v Bratislavskom kraji.

Príloha: 1. Fotografie z cyklovýletu Poloniny Trail <https://adobe.ly/3Xmbdxr>

 2. Cyklo PSK [MPS POLONINY (canva.com)](https://www.canva.com/design/DAGP44fMCmI/_jvbK0aJdyUMdYXKnH_bLA/view?utm_content=DAGP44fMCmI&utm_campaign=designshare&utm_medium=link&utm_source=editor)

Zápis spracoval: Peter Klučka, MD SR Bratislava, 23.09.2024